Cyflafan Christchurch

Ymosodiad terfysgol yn erbyn Mwslimiaid oedd cyflafan Christchurch a darodd dau fosg yn ninas Christchurch, Seland Newydd, ar 15 Mawrth 2019. Saethwyd 50 o bobl yn farw gan ddyn arfog oedd yn arddel goruchafiaeth y gwynion ac ideoleg wrth-Islamaidd.https://www.bbc.co.uk/cymrufyw/47582534 "Mosque shooter brandished material glorifying Serb nationalism", Al Jazeera (15 Mawrth 2019). Adalwyd ar 16 Mawrth 2019.

Bu farw 42 o addolwyr ym Mosg Al Noor a'r ardal o'i amgylch ym maestref Riccarton yn ystod gweddi'r Gwener. Defnyddiodd yr ymosodwr ddrylliau lled-awtomatig, ac roedd ganddo sawl arf arall yn ei gar. Dechreuodd yr ymosodiad tua 13:40 (Amser Haf Seland Newydd) a barodd tua chwe munud cyn i'r llofrudd yrru i Ganolfan Islamaidd Linwood, rhyw 5 km i ffwrdd, a saethwyd 7 yn farw yn y mosg hwnnw. "Christchurch mosque terrorist shootings: What you need to know", Stuff.co.nz (16 Mawrth 2019). Adalwyd ar 17 Mawrth 2019. Cafodd yr ymosodwr ei wrthsefyll gan Abdul Aziz, a lwyddodd i hel y dyn ymaith a chipio'i wn haels. "Christchurch mosque shootings: He ran towards the gunman armed only with a credit card machine", The New Zealand Herald (17 Mawrth 2019). Adalwyd ar 16 Mawrth 2019. Ym Mosg Al Noor, ceisiodd Naeem Rashid daclo'r ymosodwr, ond cafodd ei saethu a bu farw ef yn ddiweddarach yn yr ysbyty. "Trapped in Christchurch Mosque, Worshiper Attempted to Disarm Shooter", The Wall Street Journal (16 Mawrth 2019). Adalwyd ar 19 Mawrth 2019.

Cyhuddir dinesydd Awstralaidd 28 oed o'r enw Brenton Tarrant o gyflawni'r troseddau."Christchurch: cyhuddo dyn, 28, o lofruddio", Golwg360 (16 Mawrth 2019). Adalwyd ar 16 Mawrth 2019. Cafodd yr ymosodiad ym Mosg Al Noor ei ffrydio'n fyw drwy gyfrwng Facebook Live gan ddefnyddio camera ar ben yr ymosodwr, a chyhoeddwyd maniffesto ar-lein a briodolir iddo. "Christchurch mosque shootings: Gunman livestreamed 17 minutes of shooting terror", The New Zealand Herald (15 Mawrth 2019). Adalwyd ar 16 Mawrth 2019.

Profiad Cymraes
Yn ôl Cymraes oedd yn y ddinas, Elliw Alaw Watts, roedd y gyflafan yn "erchyll" . Ategodd "Mae jest yn ofnadwy meddwl bo rhwbath felly 'di digwydd mewn dinas ddistaw fel hyn."

 Cyfeiriadau 

Categori:2019 yn Seland Newydd
Categori:Christchurch
Christchurch
Categori:Terfysgaeth yn 2019
Categori:Terfysgaeth yr adain dde eithafol
Categori:Trais yn erbyn Mwslimiaid